**Fæðingarorlof**

**Starfsmaður**

* Átta vikum áður en starfsmaður ætlar í fæðingarorlof þarf hann að tilkynna vinnuveitanda eða yfirmanni sínum um fyrirhugaða tilhögun þess.
* Starfsmaðurinn fyllir út eyðublaðið "*Tilkynning um fæðingarorlof* ".
  + Yfirmaðurinn þarf svo að samþykkja tilhögunina með undirskrift

Sjá tilkynningu og leiðbeiningar um útfyllingu á heimasíðu fæðingarorlofssjóðs

<http://www.faedingarorlof.is/>

* Umsókn um fæðingarstyrk

Þann 1. janúar 2009 tóku styrktarsjóðir stéttarfélaganna við umsjón og afgreiðslu styrkja vegna fæðingarorlofs af fjölskyldu- og styrktarsjóði og geta launþegar í fæðingarorlofi sótt um styrki til þeirra skv. reglum sjóðsins.

* Starfsmaður tilkynnir yfirmanni um fæðingardag barns sem fyrst svo yfirmaður geti komið þeim upplýsingum áfram til launadeildar vegna útborgunar launa.

**Yfirmaður**

* Yfirmaðurinn þarf að samþykkja tilhögunina með undirskrift og senda afrit af „*tilkynningu um fæðingarorlof“*  til launadeildar.
* Yfirmaður ber ábyrgð á að að tilkynna um fæðingu barns til launadeildar og er tilkynningin send í tölvupósti til launafulltrúa. Mikilvægt er að þær upplýsingar berist sem fyrst til að koma í veg fyrir ofgreiðslu launa.
* Þegar starfsmaður snýr aftur úr fæðingarorlofi sendir yfirmaður breytingarblað til launadeildar.

**Greiðslur til starfsmanns / Fæðingaorlofssjóður**

* Fái starfsmaður greidd laun og greiðslur úr fæðingarorlofsjóði á sama tíma óskar fæðingarorlofssjóður eftir skriflegum skýringum og krefur starfsmann um endurgreiðslu með álagi.
* Þeir starfsmenn sem eru á fyrirframgreiddum launum eru ekki krafðir um endurgreiðslu á launum í fæðingarmánuði frá Fæðingarorlofssjóði vegna ákvæða í kjarasamningi.

**Í kjarasamningi segir:**

*Starfsmaður sem nýtur fyrirframgreiðslu launa skal eiga rétt til fyrirframgreiðslu*

*frá launagreiðanda þann mánuð sem hann hefur töku fæðingarorlofs og fellur*

*sá réttur niður þann mánuð sem hann kemur til baka úr fæðingarorlofi.*

Þegar launþegi sem er á fyrirframgreiddum launum kemur tilbaka úr fæðingarorlofi eru ofgreidd laun í fæðingarmánuði dregin frá fyrstu laungreiðslu.

* Ekki má greiða launþega sem er eftirágreiddur laun frá fæðingardegi barns skv. reglum Fæðingarorlofssjóðs.

Sjá nánar á heimasíðu fæðingarorlofssjóðs:

<http://www.faedingarorlof.is/>

**Tilkynning berst ekki til launadeildar**

* Fái launadeild ekki upplýsingar um fæðingaorlof (afrit af tilkynningu) eða tilkynningu um fæðingardag barns og greiðir þ.a.l. starfsmanni laun þarf starfsmaðurinn að endurgreiða ofgreiddu launin.
* Yfirmaður hefur samráð við launafulltrúa og fær upplýsingar um upphæð sem starfsmaður þarf að endurgreiða.
* Yfirmaður hefur samband við starfsmann og gerir honum grein fyrir stöðu mála, gefur upplýsingar um upphæð endurgreiðslu og bankareikning sem endurgreidd laun eru lögð inn á. Yfirmaður ber ábyrgð á að fylgja því eftir að ofgreidd laun séu endurgreidd til Akureyrarbæjar.

13.08.2018 Launadeild Akureyrarbæjar

*19. mars 2013 Starfsmannaþjónusta Akureyrarbæjar*